Projektas
PLUNGĖS RAJONO SAVIVALDYBĖS 
TARYBA

SPRENDIMAS
DĖL PRITARIMO PROJEKTO „REGIONO SAVIVALDYBIŲ BENDRIEJI VEIKSMAI SKATINANT INVESTICIJAS IR VERSLUMĄ“ ĮGYVENDINIMUI IR LĖŠŲ SKYRIMO 

2025 m. vasario 13 d. Nr. T1-
Plungė

Vadovaudamasi Lietuvos Respublikos vietos savivaldos įstatymo 6 straipsnio 22 ir 38 punktais, 15 straipsnio 4 dalimi, 60 straipsnio 1 dalimi, Lietuvos Respublikos regioninės plėtros įstatymo 13 straipsnio 1 dalies 2 punktu, 2022–2030 m. regionų plėtros programos, patvirtintos Lietuvos Respublikos Vyriausybės 2022 m. birželio 29 d. nutarimu Nr. 713 „Dėl 2022–2030 metų regionų plėtros programos patvirtinimo“, II skyriaus „Nacionalinių plėtros programų regioninės pažangos priemonės, siekiami poveikio rodikliai, išankstinės sąlygos“ 1 lentelės „Regioninių pažangos priemonių sąrašas“ skirsniu „NPP 7-ojo tikslo uždavinių regioninės pažangos priemonės“, regioninės pažangos priemonės Nr. 01-004-07-01-01 (RE) „Paskatinti regionų, funkcinių zonų, savivaldybių ir miestų ekonominį augimą pasitelkiant jų turimus išteklius“ finansavimo gairių, patvirtintų Lietuvos Respublikos vidaus reikalų ministro 2023 m. balandžio 4 d. įsakymu Nr. 1V-188 „Dėl regioninės pažangos priemonės 01-004-07-01-01 (RE) „Paskatinti regionų, funkcinių zonų, savivaldybių ir miestų ekonominį augimą pasitelkiant jų turimus išteklius“ finansavimo gairių patvirtinimo“, 2.7 papunkčiu, 2024–2029 m. Telšių regiono funkcinės zonos strategija, patvirtinta Plungės rajono savivaldybės tarybos 2024 m. gegužės 30 d. sprendimu Nr. T1-114 „Dėl 2024–2029 m. Telšių regiono funkcinės zonos strategijos patvirtinimo“, ir Jungtinės veiklos sutartimi dėl sąlygų verslui gerinimo bendrų veiksmų Telšių regiono funkcinėje zonoje, patvirtinta Plungės rajono savivaldybės tarybos 2024 m. lapkričio 28 d. sprendimu Nr. T1-291 „Dėl pritarimo jungtinės veiklos sutarties dėl sąlygų verslui gerinimo bendrų veiksmų Telšių regiono funkcinėje zonoje pasirašymui“, Plungės rajono savivaldybės taryba n u s p r e n d ž i a:    
1.	Pritarti projekto „Regiono savivaldybių bendrieji veiksmai skatinant investicijas ir verslumą“ (toliau – Projektas) įgyvendinimui. 
2.	Pritarti Plungės rajono savivaldybės administracijos (toliau – Projekto partneris) dalyvavimui partnerio teisėmis VšĮ Rietavo turizmo ir verslo informacijos centro rengiamame Projekte. 
3.	Skirti Projektui įgyvendinti iš Savivaldybės biudžeto lėšų ne mažiau kaip 15 proc. Projekto biudžeto dalies, tenkančios Projekto partneriui, visų tinkamų finansuoti Projekto išlaidų.
4.	Apmokėti Projekto partnerio biudžeto daliai tenkančią netinkamų finansuoti ir tinkamų finansuoti išlaidų, kurių nepadengia Projekto finansavimas, dalį.
5.	Užtikrinti Projekto investicijų tęstinumą 5 (penkerius) metus po Projekto įgyvendinimo pabaigos.
6.	Įgalioti Savivaldybės administracijos direktorių, o jo nesant – Administracijos direktoriaus pavaduotoją, pasirašyti su Projekto partnerio teisėmis dalyvavimo Projekte susijusius dokumentus. 


Savivaldybės meras 




SUDERINTA:
Savivaldybės meras Audrius Klišonis 
Administracijos direktorius Dalius Pečiulis
Administracijos direktoriaus pavaduotoja Jovita Šumskienė
Savivaldybės tarybos posėdžių sekretorė Irmantė Kurmienė
Teisės, personalo ir civilinės metrikacijos skyriaus vedėjas Vytautas Tumas
Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Strateginio planavimo ir investicijų skyriaus vedėja Žaneta Vaitkuvienė 

STRATEGINIO PLNAVIMO IR INVESTICIJŲ SKYRIUS 

AIŠKINAMASIS RAŠTAS
PRIE SAVIVALDYBĖS TARYBOS SPRENDIMO PROJEKTO
„DĖL PRITARIMO PROJEKTO„REGIONO SAVIVALDYBIŲ BENDRIEJI VEIKSMAI SKATINANT INVESTICIJAS IR VERSLUMĄ“ ĮGYVENDINIMUI LĖŠŲ SKYRIMO“

2025 m. sausio 27 d.
Plungė

1. Parengto sprendimo projekto tikslai, uždaviniai. Sprendimo tikslas – pritarti projekto „Regiono savivaldybių bendrieji veiksmai skatinant investicijas ir verslumą“ (toliau – Projektas) įgyvendinimui, dalyvauti partnerio teisėmis Projekte ir prisidėti prie Projekto įgyvendinimo ne mažiau kaip 15 proc. Projekto biudžeto dalies, tenkančios Projekto partneriui, visų tinkamų finansuoti Projekto išlaidų bei apmokėti Projekto partnerio biudžeto daliai tenkančią netinkamų finansuoti ir tinkamų finansuoti išlaidų, kurių nepadengia Projekto finansavimas, dalį.
Projektas yra įtrauktas į 2024–2029 m. Telšių regiono funkcinės zonos strategiją, patvirtintą Plungės rajono savivaldybės tarybos 2024 m. gegužės 30 d. sprendimu Nr. T1-114 „Dėl 2024–2029 m. Telšių regiono funkcinės zonos strategijos patvirtinimo“. 
Projekto veiklos:
- verslo skatinimo skaitmeninio įrankio, leidžiančio tinkamai pristatyti ir valdyti verslo plėtrai skirtas naujas erdves, sukūrimas; 
- bendrų savivaldybių veiksmų, nukreiptų į investicijų pritraukimą įgyvendinimas: viešinimo veiksmai, būtini tyrimai, rinkos analizė ir potencialių investuotojų identifikavimas; investicijų pritraukimo kampanijos ir reklama; investicijų pritraukimo renginiai; teisinės aplinkos gerinimas (teisės aktų supaprastinimas), užtikrinant palankią teisinę aplinką investicijoms; bendradarbiavimas su investicijų fondais ir verslo asociacijomis ir pan.
Įgyvendinimo vieta – Telšių regionas.
Pareiškėjas – VšĮ Rietavo turizmo ir verslo informacijos centras.
Partneriai: Telšių, Plungės, Mažeikių rajonų ir Rietavo savivaldybės administracijos.
Projekto įgyvendinimo terminas – 2025 m. II ketv. –2029 m. III ketv.
Projektų atrankos būdas – planavimas.
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą. Sprendimo projektu nebus keičiamas įstatymo nuostatomis įtvirtintas teisinis reguliavimas.
3. Kodėl būtina priimti sprendimą, kokių pozityvių rezultatų laukiama. Šio sprendimo laukiamas rezultatas – įgyvendintas 2024–2029 m. Telšių regiono funkcinės zonos strategijos 1.2.2 veiksmas „Regiono savivaldybių bendrieji veiksmai skatinant investicijas ir verslumą“ ir investuotos Europos Sąjungos lėšos pagal Regioninės pažangos priemonę Nr. 01-004-07-01-01 (RE) „Paskatinti regionų, funkcinių zonų, savivaldybių ir miestų  ekonominį augimą pasitelkiant jų turimus išteklius“.
4. Lėšų poreikis ir finansavimo šaltiniai. Didžiausia galima Projekto finansuojamoji dalis negali viršyti 85 proc. visų tinkamų finansuoti Projekto išlaidų. Pareiškėjas privalo prisidėti prie Projekto finansavimo ne mažiau kaip 15 proc. visų tinkamų finansuoti Projekto išlaidų.
Siekiamo įgyvendinti Projekto preliminari bendra vertė – 176 471,00 Eur. Paramos lėšos – 150 000,00 Eur arba 85 proc., savivaldybių biudžeto lėšos sudaro 26 471 Eur arba 15 proc. visų tinkamų lėšų, iš kurių Plungės rajono savivaldybės prisidėjimas – 6 776,57 Eur.
5. Pateikti kitus sprendimui priimti reikalingus pagrindimus, skaičiavimus ar paaiškinimus. Nėra.
6. Pateikti sprendimo projekto lyginamąjį variantą, jeigu teikiamas sprendimo pakeitimo projektas. Nėra.
7. Sprendimo projekto antikorupcinis vertinimas. Nėra.
8. Nurodyti, kieno iniciatyva sprendimo projektas yra parengtas. Plungės rajono savivaldybės administracijos Strateginio planavimo ir investicijų skyriaus ir VšĮ Rietavo turizmo ir verslo informacijos centro iniciatyva.
9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina. Nėra.
10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas. Strateginio planavimo ir investicijų skyriui.
11. Kita svarbi informacija (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.
12. Numatomo teisinio reguliavimo poveikio vertinimas*
	Sritys
	Numatomo teisinio reguliavimo poveikio vertinimo rezultatai

	
	Teigiamas poveikis
	Neigiamas poveikis

	Ekonomikai
	Sąlygų rajono verslui ir investicijoms gerinimas
	Nenumatomas

	Finansams
	
	Nenumatomas

	Socialinei aplinkai
	
	Nenumatomas

	Viešajam administravimui
	
	Nenumatomas

	Teisinei sistemai
	
	Nenumatomas

	Kriminogeninei situacijai
	
	Nenumatomas

	Aplinkai
	
	Nenumatomas

	Administracinei naštai
	
	Nenumatomas

	Regiono plėtrai
	Regiono plėtra, didinant patrauklumą investuotojams
	Nenumatomas

	Kitoms sritims, asmenims ar jų grupėms
	
	Nenumatomas



* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.


Rengėja 
Strateginio planavimo ir investicijų skyriaus vedėja                                  Žaneta Vaitkuvienė

